**ANEXA NR. 1**

CĂTRE,

GUVERNUL ROMÂNIEI

SECRETARIATUL GENERAL AL GUVERNULUI

Având în vedere numeroasele solicitări ale Poliției municipiului Dej și ale cetățenilor municipiului Dej; procesul verbal nr. 120/ 31.03.2015 încheiat între Regionala CFR Cluj, Direcția Regională de Drumuri și Poduri Cluj, Poliția municipiului Dej și Primăria municipiului Dej (anexat), privind fluidizarea circulației pe DN 1C km 55+620 ( str. 1 Mai-str. Vâlcele- municipiul Dej) la trecerea la nivel cu calea ferată Dej- Ocna Dej km cf 0+340; Primăria municipiul Dej dorește să realizeze investiția privind schimbarea dotării actuale cu instalații de semnalizare automate de tip SAT. Pentru a putea realiza investiția mai sus menționate municipiul Dej trebuie să preia din proprietatea publică a statului și din administrarea Ministerului Transporturilor în proprietatea publică a municipiului Dej și în administrarea Consiliului Local al municipiului Dej sectorul de drum național ( DN 1C km 55+400- 56+600) pe care se situează trecerea la nivel cu calea ferată.

Potrivit prevederilor art. 9, alin.(1) din Legea nr. 213/1998 privind proprietatea publică și regimul juridic al acesteia, cu modificările și completările ulterioare, cităm: " **trecerea unui bun din domeniul public al statului în domeniul public al unei unități administrativ- teritoriale se face la cererea** consiliului județean, respectiv a Consiliului General al Municipiului București sau a **consiliului local,** după caz, **prin hotărâre a Guvernului"**.

De asemeni în conformitate cu prevederile art. 8, alin (1), litera c), art. 12, alin. (1) și art. 21, alin. (2) din Ordonanța nr. 43 din 28 august 1997 privind regimul drumurilor, republicată, cu modificările și completările ulterioare, cităm: " **Drumurile de interes local aparțin proprietății publice a unității administrative pe teritoriul căreia se află și pot fi clasificate ca:**

**- străzi**- drumuri publice din interiorul localităților, indiferent de denumire: stradă, bulevard, cale, chei, splai, șosea, alee, fundătură, uliță, etc.

**Clasificarea drumurilor de interes local**, precum și clasificarea ca drum de interes local a unui drum neclasificat **se face prin hotărâre a consiliului local respectiv.**

**Încadrarea unui drum din categoria funcțională a drumurilor****de** **interes național** în categoria funcțională a drumurilor de interes județean sau **în categoria funcțională a drumurilor de interes local**, precum și din categoria funcțională a drumurilor de interes județean sau de interes local în categoria funcțională a drumurilor de interes național **se face prin hotărâre a Guvernului, la propunerea autorității care urmează să îl preia în administrare.**

Sectoarele de drumuri naționale, incluzând și lucrările de artă, amenajările și accesoriile aferente, situate în intravilanul municipiilor sunt în administrarea consiliilor locale respective. "

În consecință, pentru trecerea sectorului de drum național DN 1C km 55+400- 56+500, din proprietatea publică a statului și din administrarea Ministerului Transporturilor în proprietatea publică a municipiului Dej și în administrarea Consiliului Local al municipiului Dej, precum și pentru schimbarea acestuia din categoria funcțională a drumurilor de interes național în categoria funcțională a drumurilor de interes local fiind clasificat ca stradă ( strada 1 Mai și strada Vâlcele), este necesar ca Guvernul României să adopte, la cererea Consiliului Local al municipiului Dej, o hotărâre în acest sens.

Față de cele prezentate mai sus, vă transmitem cererea Consiliului Local al municipiului Dej prin care solicită Guvernului României să analizeze oportunitatea trecerii sectorului de drum național DN 1C km 55+400- 56+500, din proprietatea publică a statului și din administrarea Ministerului Transporturilor în proprietatea publică a municipiului Dej și în administrarea Consiliului Local al municipiului Dej, precum și schimbării acestuia din categoria funcțională a drumurilor de interes național în categoria funcțională a drumurilor de interes local clasificându-l ca stradă ( strada 1 Mai și strada Vâlcele), prin adoptarea unei hotărâri în acest sens, cu datele de identificare prevăzute în Anexa nr.2.

Vă adresăm rugămintea ca după adoptarea hotărârii de către Guvernul României, aceasta să fie comunicată Companiei Naționale de Administrare a Infrastructurii Rutiere- Direcția Regională de Drumuri și Poduri Cluj și Consiliului Local al municipiului Dej.

Cu stimă,

PRIMAR,

ING. MORAR COSTAN